projecte-aina/catalan_government_crawling huggingface dataset:
Inscripció a les proves que han de superar les persones que volen accedir a cicles de grau mitjà d'arts plàstiques i disseny.
La part comuna de la prova es fa per comprovar que els aspirants tenen la maduresa en relació amb les competències bàsiques de l'educació secundària obligatòria (ESO) i la part específica es fa per demostrar les aptituds i els coneixements artístics necessaris per cursar amb profit aquests ensenyaments.
A persones que volen accedir als cicles de grau mitjà d'arts plàstiques i disseny, tant si compleixen els requisits acadèmics d'accés com si no els compleixen.
Abans de fer la inscripció a la prova, consulteu les exempcions que es poden demanar segons les vostres circumstàncies laborals o acadèmiques.
Inscripció als Premis Extraordinaris de Batxillerat.
Els Premis s'atorguen en funció dels resultats que els candidats obtenen a les proves que es fan de forma específica a tal efecte.
Els alumnes que reben el Premi poden optar al Premi Nacional de Batxillerat, d'acord amb la convocatòria general que es fa per a tot l'Estat.
Termini d'inscripció: del 8 al 12 de juliol de 2020
A alumnes de batxillerat de tot Catalunya que hagin obtingut una qualificació mitjana del batxillerat igual o superior a 8,75.
Termini d'inscripció (música i dansa): del 13 al 20 de maig de 2020
En els centres integrats de música i dansa la inscripció s'ha de fer en les dates establertes per a la preinscripció per al curs 2020-2021.
En totes les activitats relacionades amb les proves, per tal de comprovar la identitat dels aspirants, cal portar l'original del DNI, el passaport o el NIE amb el qual es va fer la inscripció.
La participació en les proves pot comportar el pagament d'un import en concepte d'inscripció en el cas que la titularitat del centre de què es tracti així ho tingui establert.
Els aspirants amb necessitats específiques derivades de discapacitats físiques, psíquiques o sensorials o altres trastorns greus que tenen el reconeixement oficial de la situació de discapacitat, poden sol·licitar els recursos addicionals necessaris per desenvolupar la prova.
Un mes abans de la data de la prova, com a mínim, aquestes persones han de presentar al registre del Departament d'Educació (Via Augusta, 202, 08021 Barcelona), adreçada a la Direcció General d'Atenció a la Família i Comunitat Educativa, la sol·licitud de suport tècnic o material acompanyada de la documentació següent:
També es podrà enviar tota la documentació al correu electrònic gestioproves.educacio. cat.
La Direcció General d'Atenció a la Família i Comunitat Educativa determina, si escau, les mesures o recursos addicionals.
La persona interessada disposa d'un termini de tres dies a partir de la notificació per presentar reclamació.
La inscripció a les proves s'ha de fer en el centre al qual vol accedir l'aspirant.
En el cas de centres públics la inscripció a les proves es presenta juntament amb la sol·licitud de preinscripció.
Cada centre informa de les dates en què es publica la llista d'admesos i exclosos a les proves.
Poden optar al Premi els alumnes que compleixin els requisits següents:
Consulteu el lloc de realització de la prova en el web del Departament d'Educació.
Una vegada s'ha accedit a l'aplicació mitjançant el DNI, el NIF o el passaport i el codi RALC de l'alumne/a, cal comprovar que les dades són correctes.
Qualsevol incidència o error s'ha de comunicar al centre educatiu.
Des de l'aplicació es pot descarregar i/o imprimir el document provisional de la sol·licitud o consultar-ne l'estat i descarregar-la una vegada validada pel centre.
Els alumnes podran consultar els resultats accedint a l'apartat Consulta de resultats del web del Departament d'Educació amb el seu DNI/NIE/passaport i el codi RALC.
La consulta dels resultats provisionals es podrà fer a partir del 6 d'octubre de 2020.
La consulta dels resultats definitius i de la concessió dels premis estarà disponible a partir del 14 d'octubre de 2020.
Amb l'objectiu de donar resposta a les necessitats del mercat laboral, la formació professional dual aposta per augmentar la col·laboració entre els centres de formació professional i les empreses, en el procés formatiu dels alumnes.
L'alumne rep part de la formació en el centre de formació professional.
L'altra part l'obté mitjançant les activitats formatives i productives en l'empresa.
La flexibilitat organitzativa de la formació professional permet acordar, mitjançant un conveni entre el centre i l'empresa, aquesta distribució de la formació.
L' estada a l'empresa es divideix en dues fases:
Les empreses interessades poden adreçar-se directament a un centre que imparteixi cicles formatius relacionats amb el sector.
El centre i l'empresa analitzen les oportunitats de formació i preveuen l'organització de l'estada a l'empresa i les activitats formatives que realitzaran els alumnes atenent als objectius generals i les competències professionals del cicle formatiu.
Per a cada alumne s'acorden les activitats formatives a desenvolupar en l'empresa per completar la seva qualificació, així com l'horari i el calendari.
Centre i empresa designen els tutors de l'empresa que fan el seguiment dels alumnes aprenents, i que coordinen i avaluen les activitats que realitzen en cadascun dels dos àmbits.
Actualment un nombre significatiu d'empreses participen en el nou model de formació professional dual, fent possible que els alumnes puguin compatibilitzar la formació als centres educatius amb la formació en entorns laborals reals.
Aconseguir la implantació d'aquesta modalitat de formació revertirà, sens dubte, en la millora de la productivitat i l'ocupació al nostre país.
Càpsules, de curta durada, adreçades als tutors d'empresa de la FP dual per tal facilitar-los la lectura i comprensió del "Manual de suport i orientacions a la tutoria d'empresa" i motivar-los cap a la seva tasca com a tutors dels aprenents.
Galeria de videos d'informació per als tutors d'empresa
Per localitzar els centres, com a "Mesura flexibilitzadora", cal triar "Formació professional en alternança" i com a submesura, cal triar "Formació professional en alternança dual".
per la qual s'actualitza l'organització de la formació en alternança en els ensenyaments de formació professional inicial (DOGC núm. 8210, de 26.8.2020)
per la qual es dona publicitat dels centres que, en el curs acadèmic 2018-2019, han dut a terme formació en alternança simple o dual i formació en alternança en entorn laboral, en els ensenyaments de formació professional inicial (DOGC núm. 7906, de 28.6.2019)
Responsable del tractament: Secretaria del Consell Català de Formació Professional
Finalitat: Tramitar les consultes que la ciutadania adreça al Consell Català de Formació Professional a través de la bústia de contacte.
Legitimació: Consentiment de la persona interessada o del representant legal.
Destinataris:: Les administracions o entitats públiques competents en la matèria.
Les dades no es comunicaran a tercers, excepte en els casos previstos per llei, o que hàgiu consentit prèviament.
Dret: Accedir a les dades, rectificar-les, suprimir-les, oposar-se'n al tractament i sol·licitar-ne la limitació.
Informació addicional: Podeu consultar la informació addicional i detallada sobre protecció de dades al web Bústia de contacte del Consell Català de Formació Professional
Prova d'accés a cicles formatius de grau superior
"Si tens experiència laboral (com a treballador assalariat, autònom, voluntari o becari) o has fet formació (certificat d'assistència o aprofitament, formació programada per l'empresa o altres), pots
Les persones que hagin obtingut el certificat que acredita la superació d'un Itinerari formatiu específic podran exercir la seva activitat professional en l'àmbit en què s'han format.
Fent la prova d'accés al grau mitjà o el curs específic per a l'accés al grau mitjà
Curs de preparació per a la incorporació a Cicles Formatius de Grau Superior (*5)
Certificat de professionalitat de nivell 3 d'altres famílies professionals
Per accedir a un Certificat de professionalitat de nivell 2 abans hauràs de sol·licitar el teu Certificat de Professionalitat de nivell 1 que està associat al títol de Formació Professional Bàsica.
El títol de Formació Professional Bàsica ja té associat, com a mínim, un certificat de professionalitat de nivell 1.
Segons la teva qualificació final al Programa de Formació i Inserció pots estar exempt d'aquesta prova.
Si vols augmentar les possibilitats d'obtenir plaça, sobretot, si vols canviar de família professional pots fer el curs de preparació per la incorporació a Cicles Formatius de Grau Superior.
El Cicle Formatiu de Grau Mitjà ja té associat, com a mínim, un certificat de professionalitat de nivell 2.
Pots reconèixer les unitats de competència certificades a l'hora de matricular-te al Cicle formatiu de Grau Mitjà.
Segons el Grau Universitari que escullis podràs reconèixer crèdits ECTS.
Per a millorar la nota d'accés a la universitat Pots fer les Proves d'Accés Universitari.
El Cicle Formatiu de Grau Superior ja té associat, com a mínim, un certificat de professionalitat de nivell 3.
Pots reconèixer les unitats de competència certificades a l'hora de matricular-te al Cicle formatiu de Grau Superior.
Per accedir a la Formació Professional per a l'Ocupació és requisit indispensable tenir 16 anys i s'ha d'estar inscrit a l'Oficina de Treball com a demandant d'ocupacio (DONO).
Per accedir a la Formació Professional Contínua és requisit indispensable tenir 16 anys i cal acreditar la condició de treballador en actiu.
Descobreix els 174 graus de formació professional inicial i dual, i l'oferta de formació professional ocupacional i contínua a fp.gencat.cat i fes un gir al teu futur.
Nota: Per agilitzar la cerca d'oferta formativa pots buscar per família professional o bé per demarcació; en qualsevol moment pots canviar l'opció que hagis triat.
Quan parlem d'activitat física ens referim a qualsevol moviment corporal produït pels músculs, que provoca en el cos més despesa d'energia que quan està en repòs.
Quan parlem d'esport, en canvi, ens referim a tota l'activitat física portada a terme d'acord amb una normativa que la regula, amb finalitat competitiva, de plaer o lleure, de manera individual o per equips, en un espai esportiu normativitzat.
El descans és el temps que dediquem a compensar l'esforç i a recuperar l'equilibri físic i psíquic.
Quan el treball i la capacitat de rendiment estan descompensats, el cansament augmenta.
De cansament n'hi ha de diversos tipus.
A més del físic, que és el més conegut, també hi ha el cansament mental, produït per un esforç intel·lectual, i el cansament emocional, generat per la pròpia gestió de les emocions o la resolució de conflictes.
La Secretaria del Consell Català de Formació Professional (Via Augusta, 202-226, 08201, Barcelona).
L'adreça de contacte del delegat o delegada de protecció de dades és: [EMAIL].
La finalitat és tramitar les consultes que la ciutadania adreça al Consell Català de Formació Professional a través de la bústia de contacte.
Els usos són els derivats de la resposta a les consultes que el Consell Català de Formació Professional tramita, i el seu seguiment.
El tractament es fa amb el consentiment de la persona interessada o del seu representant legal.
Podeu retirar-ne el consentiment en qualsevol moment i la revocació no té efectes retroactius.
A continuació es detalla la informació sobre les categories de dades de les persones interessades, amb la identificació de les dades personals que es tracten:
Categories d'interessats: Persones físiques, ja sigui en nom propi o com a representats de persones jurídiques.
A les administracions o entitats públiques amb competència en la matèria.
També als encarregats de tractament que proveeixen, per compte del responsable del tractament, els serveis TIC i els serveis de retirada, trasllat, dipòsit, consulta i destrucció de documentació administrativa.
Finalment, no es comunicaran les dades personals a tercers, llevat que hi obligui la normativa aplicable, que ho hàgiu consentit prèviament.
No es preveuen transferències internacionals de dades.
Les dades personals es conservaran fins que es resolgui la consulta.
S'aplicaran les mesures que es determinen al Marc de ciberseguretat per a la protecció de dades (MCPD).
Podeu trobar tota la informació relativa als drets de les persones interessades i com exercir-los en el web del Departament d'Educació.
Teniu dret a presentar una reclamació davant l'autoritat de protecció de dades del vostre lloc de residència habitual, del lloc de treball o on s'hagi produït l'incompliment de la normativa.
Si aquesta autoritat és l'Autoritat Catalana de Protecció de Dades, podeu fer-ho mitjançant la seva Seu electrònica.
La lectura és un instrument fonamental en el procés de coneixement i de maduració personal dels vostres fills.
Les bones lectures poden deixar empremta, desperten aficions i interessos nous, eduquen la sensibilitat, faciliten el desenvolupament de la fantasia i de la creativitat, ens proporcionen nous coneixements i ens ajuden a entendre altres formes de viure i de pensar.
D'altra banda, els bons lectors acostumen a ser bons estudiants, mostren més disposició a atendre les explicacions, es concentren més, augmenten la capacitat de retenir i memoritzar, i comprenen i assimilen amb rapidesa els conceptes nous.
En el pagament de l'import de totes les taxes i els preus públics s'estableixen les bonificacions i exempcions generals següents:
Bonificació del 50% de l'import per a:
Exempció del 100% del pagament per a:
A banda d'aquestes, consulteu les bonificacions o exempcions addicionals que estableix la normativa per a cada un dels apartats de les taxes i dels preus públics.
L'adolescència és una etapa de molts canvis físics i emocionals.
L'activitat física pot ajudar els fills a alliberar tensions i a augmentar la confiança en ells mateixos.
En aquest període de temps es pot produir un allunyament de la pràctica esportiva; alguns motius poden ser la dificultat de compaginar-la amb els estudis, o la diversificació dels seus interessos.
Cal que reflexioneu amb ells sobre la importància de continuar practicant alguna activitat física, encara que sigui d'una manera més informal amb els amics, a la natura, recreatives, etc.
Convé que els feu entendre que l'activitat física no consisteix només a practicar un esport concret.
Cal que entenguin que és important mantenir-se físicament actius en la vida diària (pujant escales en lloc d'agafar l'ascensor, anant a l'institut a peu si es pot...).
L'activitat física és una oportunitat per reafirmar també uns bons hàbits alimentaris i d'higiene (aprenen quins menjars són més saludables i adequats per a la pràctica esportiva, consoliden rutines d'higiene i manteniment del cos, etc.).
A més, la seva pràctica ajuda a reduir conductes de risc per a la salut, com ara el tabaquisme o el consum d'altres substàncies nocives, ja que per practicar alguna activitat física cal seguir una vida saludable.
En aquesta etapa, els vostres fills ja poden practicar algun esport en un àmbit competitiu (associacions, clubs, federacions...) o bé en el seu temps de lleure amb els amics.
La pràctica esportiva de competició és una ocasió per adquirir i desenvolupar valors i actituds com l'esforç, la superació, la disciplina, el compromís o la constància, el treball en equip, la generositat..., que els formarà el caràcter, i que són extensibles a altres àmbits com la vida familiar, el compromís cívic o el món laboral en el futur.
Quan els acompanyeu en alguna competició esportiva, recordeu que sou un model per a ells, per tant, convé que tingueu una actitud respectuosa envers els entrenadors, els àrbitres, els companys i jugadors de l'equip contrari, etc.
D'altra banda, l'activitat física excessiva pot ser un signe d'alarma d'altres problemes que cal atendre.
En alguns casos hi pot haver un ús excessiu de l'activitat física com a intent desmesurat de millorar el rendiment esportiu.
Tingueu present que el consum de substàncies hiperproteiques i anabolitzants (pastilles, batuts...) i begudes energètiques és contraproduent per al desenvolupament físic dels vostres fills.
Cal estar alerta també amb la realització d'activitats amb peses i màquines de musculació, que en general no estan autoritzades fins als 16 anys.
En aquests casos cal consultar amb un facultatiu.
Per fomentar l'activitat física en aquesta edat és convenient que:
Al llarg d'aquesta etapa, els vostres fills milloren les habilitats de coordinació bàsica (córrer, saltar, fer llançaments, punteria...) i en desenvolupen d'altres més específiques, que són pròpies d'algun esport (preparar el cos per saltar o per aterrar, fer desplaçaments amb girs, dosificar forces, preveure jugades...).
Dels 6 als 8 anys experimenten el joc col·lectiu que afavoreix les relacions entre ells.
S'inicien en els jocs d'equip amb normes, que han de ser clares i comprensibles; és un bon moment per continuar educant i fomentant els valors de grup com el respecte, la cooperació, l'empatia, la solidaritat, etc.
Dels 8 als 10 anys és l'edat més adequada per a la iniciació esportiva: normes, moviments bàsics, material...
És bo que coneguin i practiquin diferents esports per ampliar les seves destreses, conèixer els seus límits i definir les seves preferències.
Dels 10 als 12 anys comença el treball de la tècnica i tàctica específiques, tant d'esports individuals com d'equip.
En aquesta etapa, l'esport és una de les formes de lleure preferides dels vostres fills.
Les activitats competitives van adquirint importància.
En aquest sentit, si bé guanyar és un objectiu bàsic en la competició, cal recordar que la diversió i el desenvolupament tant físic com d'habilitats socials no deixen de ser un altre tipus de guanys.
A més, l'activitat física és una oportunitat per adquirir uns bons hàbits alimentaris i d'higiene (aprenen quins menjars són més saludables i adequats per a la pràctica esportiva, consoliden rutines d'higiene i manteniment del cos, etc.).
Quan planifiquem alguna activitat fisicoesportiva cal tenir en compte que cada nen té el seu propi procés de maduració física.
No convé demanar-los més del que poden fer per a la seva edat, perquè pot ser contraproduent físicament.
En l'àmbit familiar és aconsellable oferir-los la possibilitat de practicar un ventall d'activitats variades que siguin divertides i adaptades a les seves capacitats.
A més, si han provat diferents activitats físiques durant la infància, serà més fàcil que en continuïn practicant al llarg de la seva vida.
Per fomentar l'activitat física en aquesta edat és convenient que:
En l'etapa de 3 a 6 anys el moviment i l'exercici físic van estretament lligats a l'activitat diària de nens i nenes.
Els agrada moure's, saltar, ballar i córrer ràpid durant períodes curts de temps, descansar i tornar-hi.
L'activitat física forma part del seu aprenentatge i és un indicador de bona salut.
Cal facilitar-los moments i entorns que permetin el joc de moviment, per exemple, portar-los al parc, sortir a la muntanya, a la platja, etc.
En aquesta etapa solen començar a practicar jocs esportius en família i amb altres infants.
Aquestes activitats els fan tenir més control del seu propi cos, i sentir-se més segurs d'ells mateixos.
En general, fins els 6 anys l'activitat fisicoesportiva ha de girar entorn a experimentar i gaudir amb el moviment.
És un bon moment per provar diferents materials o eines (pilotes, raquetes...) i cal que l'adult acompanyi els infants en els seus avenços.
Cap al final de l'etapa, els vostres fills juguen cada vegada més en grup, i cal aprofitar aquest moment per començar a educar en valors com compartir, cooperar, respectar, etc.
Per fomentar l'activitat física en aquesta edat és convenient que:
En l'etapa de 0 a 3 anys l'activitat física és necessària perquè facilita als fills el coneixement del seu cos i les seves possibilitats de moviment.
Aprenen a gatejar, caminar, córrer... i a coordinar les diferents parts del cos. Els pares heu d'acompanyar els fills en l'aprenentatge d'aquestes habilitats.
Una bona activitat en aquesta etapa és fer exercicis a l'aigua: es treballen i s'exerciten els músculs, la coordinació de les diferents parts del cos i els sistemes circulatori i respiratori.
Els exercicis suaus, combinats amb l'aigua a una temperatura agradable, relaxen els nens, els estimulen la gana, els fan dormir millor i, en conseqüència, en millora el caràcter, l'estat d'ànim i el comportament.
Els infants de menys de 5 anys necessiten fer activitats físiques durant un mínim de 3 hores repartides al llarg del dia; és fàcil fer-ho en estones de 15 minuts.
Per fomentar l'activitat física en aquesta edat és convenient que:
Les xarxes socials estan tan presents en el dia a dia que resulta impossible aïllar els fills d'aquesta realitat.
Prohibir-los que hi participin no evitarà que ho facin.
Més aviat el que cal és educar-los i acompanyar-los perquè aprenguin a fer-ne un bon ús.
A continuació trobareu orientacions generals que cal tenir en compte perquè els vostres fills facin un ús adequat de les xarxes:
A més d'aquestes recomanacions, penseu que si bé els adolescents poden tenir més domini de les tecnologies digitals, vosaltres teniu l'experiència i el sentit comú del món real que podeu aplicar al món virtual, ja que les dues realitats són més properes del que sembla.
Les xarxes socials a Internet, malgrat afavorir les relacions socials, poden comportar riscos per als vostres fills.
Alguns estan lligats directament a la mateixa xarxa i no els podem preveure, com contactar amb desconeguts o trobar continguts no adients, però n'hi ha d'altres que depenen de la utilització que els vostres fills en facin.
A continuació n'esmentem alguns dels més freqüents:
Aquesta guia de la Federació d'Associacions de Mares i Pares d'Alumnes de Catalunya (FAPAC) ofereix informació sobre la importància del joc en els infants, les seves funcions, el joc simbòlic, i també com han de ser les joguines i com triar-les.
L'Ajuntament de Castellar del Vallès publica aquesta llista de webs, que ha elaborat la ludoteca municipal Les 3 Moreres.
Aquest article de l'Ara.cat reforça la idea que els nens aprenen jugant i que el joc entre pares i fills reforça els lligams familiars.
En aquest article, publicat a Familiaforum, s'orienta els pares sobre com educar els fills a través del joc.
En aquest article es reflexiona sobre la importància que té el joc en la vida dels infants, incidint en els beneficis socials que els aporta el fet de jugar.
Aquesta pàgina ofereix un recull d'activitats per treballar la coordinació de la mà-ull amb nens petits, fent servir materials que es poden tenir a casa.
En aquest article de l'Ara.cat es reflexiona sobre la necessitat de marcar límits als fills en l'ús de les joguines tecnològiques.
Les botigues de joguines Imaginarium proposen aquest test per descobrir les intel·ligències dominants dels més petits a partir de les joguines que prefereixen.
L'autor, Oriol Ripoll, ofereix una classificació molt pràctica de jocs per a tota la família segons diferents criteris: jocs de tauler, de paraules, de viatge, de taula, de cartes, dòminos, per fer amb paper i llapis, etc.
En aquest catàleg de la cooperativa de consum Abacus, es pot trobar una classificació de joguines segons criteris diversos: per edats, tipus, multimèdia i adaptades.
L'objectiu és orientar les famílies en el consum de joguines segures, lúdiques i educatives.
En el programa radiofònic 'Via lliure', de l'emissora RAC 1, aquest especialista en jocs explica com construir sis joguines amb materials molt senzills en un espai molt curt de temps.
En aquest vídeo de la televisió de Matadepera, es mostra un conjunt de jocs tradicionals infantils a l'aire lliure organitzats per un agrupament escolta, que pot donar idees a les famílies per jugar amb els fills.
En aquest vídeo, es mostra l'aparició del joc simbòlic en un bebè de 14 mesos que juga amb la seva mare a menjar i compartir imaginàriament el menjar amb ella.
En aquest vídeo hi ha divertits jocs per a nens d'aquesta edat que es poden fer a casa amb materials senzills.